ฐานะการเงินและผลการดำเนินงาน OHTLTO

1.  งบการเงิน

ก) สรุปรายงานการสอบบัญชี

1) ผู้สอบบัญชี นายทรงเดช ประดิษฐสมานนท์ จากสำนักงานสอบบัญชี เอินส์ทแอนด์ยัง

2) สรุปรายงานการตรวจสอบของผู้สอบบัญชีในระยะปี พ.ศ. 2537 - พ.ศ. 2545
แสดงความเห็นแบบไม่มีเงื่อนไข

3) นโยบายการบัญชีที่สำคัญ

3.1 รายได้

รายได้จากการประกอบกิจการโรงแรมและภัตตาคารถือตามราคาในใบแจ้งหนี้
สำหรับค่าสินค้าและค่าบริการหลังจากหักส่วนลด ภาษีมูลค่าเพิ่ม และค่าบริการที่บวกเพิ่มแล้ว

3.2 ค่าเผื่อหนี้สงสัยจะสูญ

บริษัทตั้งสำรองเผื่อหนี้สงสัยจะสูญสำหรับผลขาดทุนโดยประมาณที่อาจเกิดขึ้นจากการเก็บเงินจากลูกหนี้ไม่ได้
จำนวนสำรองนี้ประมาณขึ้นจากประสบการณ์ในการเก็บเงินในอดีตและตามสถานะปัจจุบันของลูกหนี้คงค้าง
ณ วันที่ในงบดุล

3.2 ค่าเสื่อมราคา

ไม่มีการคิดค่าเสื่อมราคาสำหรับที่ดินซึ่งบันทึกในราคาทุน ค่าเสื่อมราคาของอาคาร
เครื่องจักรและอุปกรณ์ รถยนต์ เครื่องตกแต่งและติดตั้ง คำนวณจากราคาทุน
โดยวิธีเส้นตรงในอัตราร้อยละต่อปีดังนี้ :-

อาคาร - 2.5

สิ่งปรับปรุงอาคาร - 5

สิ่งปรับปรุงและตกแต่งสินทรัพย์เช่า - 20

เครื่องจักรและอุปกรณ์ - 10 หรือ 20

เครื่องตกแต่งและติดตั้ง - 10 หรือ 20

รถยนต์ - 20

เครื่องใช้ในการดำเนินงานซึ่งประกอบด้วยเครื่องกระเบื้อง เครื่องแก้ว เครื่องเงิน
ผ้าลินินและเครื่องแบบ จะถือเป็นเครื่องใช้ในโรงแรมและถือเป็นค่าใช้จ่ายทันทีเมื่อมีการเบิกใช้
การเริ่มใช้และการเปลี่ยนแทนเครื่องใช้ในการดำเนินงานอันเนื่องมาจากการเปลี่ยนแปลงรูปแบบการตกแต่งของภัตตาคารจะถือเป็นค่าใช้จ่ายรอตัดจำหน่ายและตัดจ่ายภายในระยะเวลา
36 เดือน
เครื่องใช้ในการดำเนินงานที่ล้าสมัยและถูกเปลี่ยนแทนอันเนื่องมาจากการเปลี่ยนแปลงแนวการตกแต่งภัตตาคารจะถูกตัดเป็นค่าใช้จ่ายทันที

3.4 เงินลงทุนในบริษัทย่อยและบริษัทร่วม

เงินลงทุนในบริษัทย่อยและบริษัทร่วมบันทึกตามวิธีส่วนได้เสีย

3.5 สินค้าคงเหลือ

สินค้าคงเหลือตีราคาตามราคาทุน (วิธีถัวเฉลี่ยถ่วงน้ำหนัก)
หรือมูลค่าสุทธิที่คาดว่าจะได้รับแล้วแต่ราคาใดจะต่ำกว่า

3.6 ภาษีเงินได้รอการตัดบัญชี

ภาษีเงินได้รอการตัดบัญชีถือปฏิบัติตามวิธี “หนี้สินภาษีเงินได้”
โดยบันทึกผลแตกต่างด้านเวลาระหว่างกำไรทางภาษี
และกำไรทางบัญชีในงบกำไรขาดทุนเป็นหนี้สินและสินทรัพย์ในงบดุล
หนี้สินหรือสินทรัพย์ดังกล่าวเกิดจากภาษีเงินได้ของรายการที่ยังไม่สามารถรับรู้เป็นรายได้หรือค่าใช้จ่ายในการคำนวณภาษีเงินได้
ซึ่งจะตัดบัญชีเป็นรายได้หรือค่าใช้จ่ายในการคำนวณภาษีเงินได้ในอนาคต

การคำนวณภาษีเวินได้นิติบุคคลภายใต้ประมวลรัษฎากรได้คำนวณขึ้นหลังจากบวกกลับด้วยค่าใช้จ่ายซึ่งไม่สามารถถือเป็นรายจ่ายในการคำนวณภาษีและหักด้วยรายได้จากส่วนแบ่งผลกำไรจากการลงทุนในบริษัทย่อยและบริษัทร่วมซึ่งไม่ต้องนำมารวมเป็นรายได้และเงินปันผลรับจากการลงทุนได้รับการยกเว้นภาษีเงินได้

3.7 เงินตราต่างประเทศ

รายการที่เป็นเงินตราต่างประเทศซึ่งเกิดขึ้นระหว่างปี
ได้แปลงค่าเป็นเงินบาทโดยใช้อัตราแลกเปลี่ยน ณ วันที่ที่เกิดรายการ
สินทรัพย์และหนี้สินที่เป็นเงินตราต่างประเทศ คงเหลืออยู่ ณ
วันที่ในงบดุลได้แปลงค่าเป็นเงินบาทโดยใช้อัตราแลกเปลี่ยน ณ วันที่ในงบดุล

กำไรและขาดทุนที่เกิดจากการเปลี่ยนแปลงในอัตราแลกเปลี่ยนได้รวมอยู่ในการคำนวณผลการดำเนินงาน

3.8 เครื่องมือทางการเงิน

เครื่องมือทางการเงินที่แสดงในงบดุลประกอบด้วยเงินสดและเงินฝากธนาคาร ลูกหนี้การค้า
เจ้าหนี้การค้าและเงินกู้ยืม
ซึ่งนโยบายการบัญชีเฉพาะสำหรับรายการแต่ละรายการได้เปิดเผยแยกไว้ในแต่ละหัวข้อที่เกี่ยวข้อง

บริษัทและบริษัทย่อยไม่มีนโยบายที่จะใช้เครื่องมือทางการเงินที่เป็นตราสารอนุพันธ์เพื่อการเก็งกำไรหรือเพื่อการค้า

3.9 กำไรต่อหุ้น

กำไรต่อหุ้นที่แสดงไว้ในงบกำไรขาดทุนเป็นกำไรต่อหุ้นขั้นพื้นฐาน
ซึ่งคำนวณโดยการหารกำไรสุทธิสำหรับปีด้วยจำนวนหุ้นสามัญที่ออกอยู่ ณ วันที่ในงบดุล

ไม่มีการแสดงกำไรต่อหุ้นปรับลดสำหรับปีเนื่องจากบริษัทไม่มีหุ้นสามัญเทียบเท่า

2)  ตารางสรุปงบการเงิน (โปรดดูเอกสารแนบ)

3)  อัตราส่วนทางการเงินที่สำคัญที่สะท้อนถึงฐานะการเงิน
    และผลการดำเนินงานในธุรกิจหลักของบริษัทและบริษัทย่อย (โปรดดูเอกสารแนบ)

2.  คำอธิบายและการวิเคราะห์ฐานะการเงินและผลการดำเนินงาน

วิเคราะห์ผลการดำเนินงานและฐานะการเงินโดยสรุป

สำหรับปี 2545 โรงแรมโอเรียนเต็ลยังคงดำรงไว้ซึ่งความเป็นหนึ่งในฐานะผู้นำในตลาดคู่แข่ง
จำนวนนักท่องเที่ยวเพิ่มมากขึ้นในแปดเดือนแรกเป็นผลทั้งจากโครงการอเมซิ่งไทยแลนด์และเสถียรภาพทางการเมืองและเศรษฐกิจของประเทศไทย
เหตุการณ์ทั่วโลกที่เกิดขึ้นในสี่เดือนสุดท้ายของปี 2545
ทำให้อัตราการเข้าพักไม่แน่นอนมีแนวโน้มที่จะลดลง

เงินกู้ยืมระยะสั้นของปี 2544 สำหรับโครงการปรับปรุงตึกริเวอร์วิงได้ชำระคืนเต็มจำนวนแล้ว
และได้กู้ยืมใหม่จากวงเงินกู้ยืมระยะยาว
การกู้ยืมระยะยาวนี้จะสอดคล้องกับการลงทุนในการปรับปรุงสินทรัพย์ถาวรของบริษัทฯ ณ สิ้นปี 2545
เงินสดและเงินฝากธนาคารมีจำนวนมากพอที่จะกล่าวได้ว่าโครงสร้างเงินทุนและสภาพคล่องของบริษัทอยู่ในระดับที่ดี
อัตราส่วนสภาพคล่องหมุนเร็วเพิ่มขึ้นจากปี 2544 จากอัตรา 0.11 เป็น 0.53
เกิดจากการที่บริษัทได้นำเงินมาใช้ในการปรับปรุงห้องพักบริเวณตึกริเวอร์วิงในปี 2544 ในปี 2545
สภาพคล่องจึงดีขึ้นเนื่องจากโครงการดังกล่าวเสร็จสมบูรณ์แล้ว
การปรับปรุงสภาพและยกมาตรฐานของสินทรัพย์ให้อยู่ในสภาพที่ดีเยี่ยมอยู่เสมอ
และการบริการที่ยอดเยี่ยมทำให้บริษัทได้รับความเชื่อถือในระดับนานาชาติสามารถในการดึงดูดลูกค้าที่มีรสนิยมดี
และอุปกรณ์อำนวยความสะดวกที่ทันสมัย
จะทำให้โรงแรมสามารถให้ผลตอบแทนที่น่าพอใจแก่ผู้ถือหุ้นในอนาคต

บริษัทได้ตระหนักดีว่าในการทำกำไรอย่างต่อเนื่องจากอัตราการเข้าพักเพียงอย่างเดียวทั้งในช่วงฤดูการท่องเที่ยวและช่วงนอกฤดูการท่องเที่ยวของอุตสาหกรรมนี้มีขีดจำกัด
อีกทั้งบริษัทพยายามที่จะสร้างความแข็งแกร่งให้กับชื่อเสียงของบริษัทในตลาดภายในประเทศ
จึงได้เพิ่มช่องทางการจัดจำหน่ายอาหารและเครื่องดื่ม
รวมถึงการให้บริการรับซักรีดอีกหลายแห่งในกรุงเทพฯ

รายได้

รายได้ร้อยละ 80.1 ของรายได้รวมของบริษัทมาจากรายได้ของห้องพัก
และการขายอาหารและเครื่องดื่มรายได้รวมของบริษัทเพิ่มขึ้นร้อยละ 4.9 จาก 1,821.1
ล้านบาทในปี 2544 เป็น 1,910.6 ล้านบาทในปี 2545 เนื่องจากอัตราการเข้าพักเพิ่มขึ้นร้อยละ
14.8 จากปี 2544 ส่วนรายได้จากการขายอาหารและเครื่องดื่มเพิ่มขึ้นร้อยละ 6.2 จากปี 2544

รายได้ร้อยละ 8.8
ของรายได้รวมมาจากการประกอบธุรกิจที่เกี่ยวข้องกับการให้บริการในโรงแรมเช่น ค่าโทรศัพท์
ค่าซักรีด ศูนย์กีฬาและสุขภาพ อีกประมาณร้อยละ 9.2 ของรายได้รวม
มาจากค่าเช่าร้านค้าภายในโรงแรม
และรายได้จากร้านโอเรียนเต็ลช็อปซึ่งตั้งอยู่ในห้างสรรพสินค้าต่างๆในกรุงเทพฯ

ค่าใช้จ่ายในการดำเนินงาน

ค่าใช้จ่ายในการดำเนินงานของบริษัทเพิ่มขึ้นร้อยละ 4.4 จาก 1,364.4 ล้านบาทในปี 2544 เป็น
1,424.4 ล้านบาทในปี 2545 ค่าเสื่อมราคาเพิ่มขึ้นร้อยละ 19.2
เนื่องจากการปรับปรุงห้องพักซึ่งแล้วเสร็จเมื่อเร็วๆนี้ ต้นทุนผันแปรมีการควบคุมเป็นอย่างดี
เพิ่มขึ้นเพียงร้อยละ 2.2 เมื่อเปรียบเทียบกับรายได้ที่เพิ่มขึ้นร้อยละ 5.9
ค่าใช้จ่ายที่เป็นเงินสกุลดอลล่าร์สหรัฐลดลงในแง่ของเงินบาทในปี 2545
เป็นผลจากเงินบาทแข็งค่าขึ้นเมื่อเทียบกับดอลล่าร์สหรัฐ

กำไรสุทธิ

กำไรสุทธิของบริษัทฯ สำหรับปี 2545 จำนวน 320.1 ล้านบาทเปรียบเทียบกับ 316.6
ล้านบาทในปี 2544 อัตราส่วนกำไรสุทธิต่อรายได้รวมคิดเป็นร้อยละ 16.8 และ 17.4 ตามลำดับ
ซึ่งบริษัทยังคงรักษาระดับผลกำไรได้เป็นที่น่าพอใจถึงแม้ว่าจะมีสภาวะการณ์ที่ท้าทายทั่วโลก
กำไรต่อหุ้นเพิ่มขึ้นร้อยละ 1.1 จาก 19.8 บาทเป็น 20.0 บาท

สินทรัพย์

ณ วันที่ 31 ธันวาคม 2545 บริษัทมีสินทรัพย์รวมจำนวน 2,229.1 ล้านบาท เพิ่มขึ้นร้อยละ 3.5
จาก 2,154.3 ล้านบาท ณ สิ้นปี 2544 สินทรัพย์รวม ณ วันที่ 31 ธันวาคม 2545 สรุปได้ดังนี้

  ---- ------------------------- --------- ------------------------ ------------ --------- ------------------------
                                 2545                                            2544      

                                 ล้านบาท    คิดเป็นร้อยละของสินทรัพย์รวม   เพิ่มขึ้น/ลดลง   ล้านบาท    คิดเป็นร้อยละของสินทรัพย์รวม

  1.   ที่ดิน อาคารและอุปกรณ์สุทธิ      1,753.4   78.7%                    (5.1)%       1,848.4   85.8%

  2.   เงินลงทุนระยะสั้น             52.1      2.3%                     389.9%       10.6      0.5%

  3.   เงินสดและเงินฝากธนาคาร      196.7     8.8%                     134.3%       84.0      3.9%

  4.   ลูกหนี้การค้าสุทธิ              102.9     4.6%                     14.0%        90.3      4.2%

  5.   เงินลงทุนในบริษัทที่เกี่ยวข้องกัน   60.4      2.7%                     (7.4)%       65.2      3.0%

  6.   สินค้าคงเหลือ                19.7      0.9%                     (15.4)%      23.3      1.1%

  7.   สินทรัพย์อื่น                  43.9      2.0%                     34.9%        32.5      1.5%

       รวมสินทรัพย์                 2,229.1   100.0%                   3.5%         2,154.3   100.0%
  ---- ------------------------- --------- ------------------------ ------------ --------- ------------------------

  ไม่มีการเปลี่ยนแปลงที่สำคัญในองค์ประกอบของสินทรัพย์
  การเพิ่มขึ้นของเงินลงทุนระยะสั้นและยอดเงินสดเป็นผลมาจากกระแสเงินสดสุทธิที่ได้ระหว่างปี
  เงินลงทุนระยะสั้นได้แก่เงินฝากประจำที่มีอายุ 3 เดือนหรือน้อยกว่า

หนี้สิน

  ณ วันที่ 31 ธันวาคม 2545 บริษัทมีหนี้สินรวม 1,170.7 ล้านบาท เปรียบเทียบกับ 1,176.1
  ล้านบาทในปี 2544 หนี้สินนี้รวมถึงเงินกู้ยืมค้างชำระจำนวน 672.6 ล้านบาท เปรียบเทียบกับ
  610.0 ล้านบาทในปี 2544 ซึ่งประกอบด้วย

  ---------- ------------------------------- ---------- ------------ -----------------
  (ล้านบาท)                                   2545       2544         เพิ่มขึ้น / ลดลง

  1.         เงินกู้ยืมระยะสั้น                    0          360.0        (360.0)

  2.         ส่วนของเงินกู้ยืมที่ถึงกำหนดชำระภายใน 1 34.8       15.8         19.0
             ปี                                                       

  3.         เงินกู้ยืมระยะยาว                   637.8      234.2        403.6

             รวมเงินกู้ยืม                       672.6      610.0        62.6
  ---------- ------------------------------- ---------- ------------ -----------------

  เงินกู้ยืมระยะสั้นของปี 2544 สำหรับโครงการปรับปรุงตึกริเวอร์วิง
  ได้ชำระคืนเต็มจำนวนแล้วและได้กู้ยืมใหม่จากวงเงินกู้ยืมระยะยาว
  การกู้ยืมระยะยาวนี้จะสอดคล้องกับการลงทุนในการปรับปรุงสินทรัพย์ถาวรของบริษัท

ส่วนของผู้ถือหุ้น

  ส่วนของผู้ถือหุ้นเพิ่มขึ้นจาก 978.3 ล้านบาท ในปี 2544 เป็น 1,202.4 ล้านบาท ในปี 2545
  เนื่องจากกำไรสุทธิประจำปี ราคาตามบัญชีต่อหุ้นเพิ่มขึ้นจาก 61.1 บาท ในปี 2544 เป็น 75.1
  บาท ในปี 2545

กระแสเงินสด

งบกระแสเงินสดแสดงถึงการเปลี่ยนแปลงของกระแสเงินสดจากการดำเนินงาน
กระแสเงินสดจากการลงทุน กระแสเงินสดจากการจัดหาเงินระหว่างปี
เงินสดและรายการเทียบเท่าเงินสด ณ วันที่ 31 ธันวาคม 2545 เท่ากับ 248.8 ล้านบาท เพิ่มขึ้น
161.5 ล้านบาท เปรียบเทียบกับยอด 87.3 ล้านบาทของสิ้นปีที่ผ่านมาเป็นผลเนื่องมาจาก

1.  เงินสดสุทธิจากการดำเนินงาน 465.7 ล้านบาท เพิ่มขึ้น 20.2 ล้านบาทมากกว่าปี 2544
    ซึ่งมียอด 445.5 ล้านบาท ส่วนใหญ่เกิดจากกำไรสุทธิ
    การเปลี่ยนแปลงในสินทรัพย์ดำเนินงานสุทธิ

2.  เงินสดสุทธิจากการลงทุน 94.8 ล้านบาท ลดลง 531.6 ล้านบาทเปรียบเทียบกับ 626.4
    ล้านบาทในปี 2544 เนื่องจากโครงการปรับปรุงตึกริเวอร์วิงเสร็จสมบูรณ์ในปลายปี 2544

3.  เงินสดสุทธิจากการจัดหาเงิน 209.4 ล้านบาท เมื่อเปรียบเทียบกับ 120.0 ล้านบาทในปี
    2544 มียอดเปลี่ยนแปลง 329.4 ล้านบาท เนื่องจากการชำระคืนเงินกู้ยืมระยะสั้น 360.0
    ล้านบาทที่รับเข้ามาในปี 2544 เพื่อใช้สำหรับโครงการปรับปรุงตึก และการจ่ายเงินปันผล

ภาระผูกพัน

ณ วันที่ 31 ธันวาคม 2545 บริษัทฯ และบริษัทย่อยมีภาระผูกพันดังนี้:-

1.  บริษัทฯได้ทำสัญญาการจัดการกับกลุ่มบริษัทในเครือมีกำหนด 10 ปี เริ่มตั้งแต่ปี 2531
    โดยบริษัทฯมีสิทธิต่ออายุสัญญาได้อีก 2 ช่วง ช่วงละ 10 ปี

  บริษัทฯจะต้องจ่ายค่าธรรมเนียมตามอัตราที่ระบุไว้ในสัญญาระยะยาวดังกล่าวซึ่งเป็นไปตามปกติธุรกิจ

2.  บริษัทฯและบริษัทย่อยมีภาระผูกพันที่จะต้องจ่ายค่าเช่าตามหนังสือสัญญาเช่าต่างๆดังต่อไปนี้:-

  ----------------- ------------- ----------------------- -------------- -----------------------
  (หน่วย : ล้านบาท)   2545                                  2544           

                    งบการเงินรวม   งบการเงินเฉพาะของบริษัทฯ   งบการเงินรวม    งบการเงินเฉพาะของบริษัทฯ

  ปี 2546            33.1          30.0                    13.3           10.3

  ปี 2547 – 2551     149.8         132.0                   18.7           1.6

  ปี 2552 – 2574     614.9         598.0                   20.7           0

  รวม               797.8         760.0                   52.7           11.9
  ----------------- ------------- ----------------------- -------------- -----------------------

  การเพิ่มขึ้นของภาระผูกพันเกี่ยวกับค่าเช่าเนื่องมาจากการเพิ่มขึ้นของต้นทุนการเช่า
  จากการที่มีการต่อสัญญาการเช่าจากสำนักงานทรัพย์สินส่วนพระมหากษัตริย์

3.  บริษัทฯและบริษัทย่อยมีภาระผูกพันที่เป็นรายจ่ายฝ่ายทุนและสัญญาค่าก่อสร้างเป็นจำนวนเงิน
    17.7 ล้านบาท เฉพาะของบริษัทฯเป็นจำนวน 15.1 ล้านบาท (2544 : 29.6 ล้านบาท
    และ 29.5 ล้านบาท ตามลำดับ)